ແຜ່ນດິນໄຫວ ທີ່ມີຄວາມແຮງ 5.1 ສັ່ນສະເທືອນ ນະຄອນ Los Angeles 
ແຜ່ນດິນໄຫວ ທີ່ມີຄວາມແຮງແທກໄດ້ 5.1 ໄດ້ສັ່ນສະເທືອນ ເຂດນະຄອນ Los Angeles ​ລັດ California ທາງພາກຕາເວັນຕົກ ສຫລ ໃນຕອນ​ແລງ​ວັນ​ສຸກ​ວານ​ນີ້.
ບັນດາພວກທີ່ໄປທ່ຽວ ສວນສະນຸກ Disneyland ໃນ ພາກຕາເວັນຕົກຂອງ ສະຫະລັດ ທີ່ລັດ California ໃນ ຕອນແລງວັນສຸກວານນີ້ ໄດ້ຮັບຄວາມຕື່ນເຕັ້ນ ຫລາຍ ກວ່າທີ່ຄາດຄິດໄວ້ ເວລາແຜ່ນດິນໄຫວທີ່ມີຄວາມແຮງ 5 1 ໄດ້ສັ່ນສະເທືອນ ໃນເຂດນະຄອນ Los Angeles ບັນດາເຈົ້າໜ້າທີ່ ສວນສະນຸກ Disneyland ໄດ້ຢຸດ ການຂີ່ເຄື່ອງຫລີ້ນຕ່າງໆທັງໝົດຢູ່ໃນສວນສະນຸກປະ ມານນຶ່ງຊົ່ວໂມງ ເພື່ອທຳການກວດສອບເບິ່ງຄວາມ ປອດໄພກ່ອນ ເປີດຄືນໃໝ່ອີກ ບັນດາເຈົ້າໜ້າທີ່ຮັບມືກັບເຫດສຸກເສີນ ຂອງນະຄອນ Los Angeles ກ່່າວວ່າ ເຂົາເຈົ້າ ໄດ້ຮັບໂທລະສັບ ລາຍງານກ່ຽວກັບການຮົ່ວໄຫລຂອງແກັສ ແລະທໍ່ນໍ້າແຕກ ແຕ່ບໍ່ມີ ລາຍງານເຖິງຄວາມເສຍຫາຍທີ່ສຳຄັນໃດໆ ເຈົ້າໜ້າທີ່ຮັກສາຄວາມປອດໄພກ່າວວ່າ ໄດ້ມີການສົ່ງເຈົ້າໜ້າທີ່ໄປກວດກາເບິ່ງ ຂົວ ແຫ່ງຕ່າງໆ ເຂື່ອນ ທາງລົດໄຟ ແລະລະບົບໂຄງລ່າງພື້ນຖານອື່ນໆ ເພື່ອ ຊອກຫາຮ່ອງ ຮອຍຂອງຄວາມເສຍຫາຍ ປະຊາຊົນໃນນະຄອນ Los Angeles ກ່າວວ່າ ຄວາມສັ່ນສະເທືອນທີ່ເກີດ ຈາກແຜ່ນ ດິນໄຫວ ທີ່ຢູ່ບໍ່ເລິກປານໃດນັ້ນ ແມ່ນໃຊ້ເວລາປະມານ 30 ວິນາທີ ແຜ່ນດິນໄຫວຂະໜາດນ້ອຍທີ່ໄດ້ເກີດຂື້ນກ່ອນ ແລະຕິດຕາມມາຈຳນວນນຶ່ງນັ້ນມີຂຶ້ນ ຫລັງຈາກໄດ້ເກີດແຜ່ນດິນໄຫວ ທີ່ມີຄວາມແຮງແທກໄດ້ 4 4 ໃນເຂດນະ ຄອນ Los Angeles ໃນອາທິດແລ້ວນີ້